《鹊踏枝 初夏湖上雨怀》
清代·李雯

半枕催寒更漏雨。夜合香开，初试闲愁绪。好梦醒时惊鹊语，试试又湿梧桐树。

越水吴山情几许。翠幕烟波，不见花飞处。怕向西陵闻杜宇，空庭依旧苍苔暮。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。